Mezőberény Város Önkormányzati Képviselő-testületének 49/2012. (XI.27.) önkormányzati rendelete

**a helyi adókról**

Mezőberény Város Képviselő-testülete a helyi adókról szóló 1990. évi C. törvény 1. § (1) bekezdésében, 6. §-ában és 43. § (3) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el.

**1. Építményadó**

**1. §[[1]](#footnote-1)**

(1)[[2]](#footnote-2)

(2) Mentes az adó megfizetése alól a magánszemély tulajdonában álló lakás, amely után magánszemély kommunális adóját fizet, valamint az e lakáshoz tartozó melléképület, melléképületrész, és a gépjárműtároló, amennyiben a tulajdonos azt rendeltetésének megfelelően, magán célra használja.

**2. §**

(1) Az adó alapja az építmény m2-ben számított hasznos alapterülete.

(2)[[3]](#footnote-3) Az adó mértéke:

*a)* nem magánszemély tulajdonában lévő lakás esetén : 120 Ft/ m2/év;

*b)* kereskedelmi egység esetén: 200 Ft/m2/év;

*c)* egyéb nem lakás céljára szolgáló épület, valamint a nem magánszemély tulajdonában lévő illetve magánszemély tulajdonában lévő, de bérbeadás útján hasznosított gépjárműtároló esetén: 70 Ft/ m2/év

*d)* [[4]](#footnote-4)

**2. Telekadó**

**3. §**

Mentes a telekadó megfizetése alól:

*a)* magánszemély azon telke után, mely után magánszemélyek kommunális adója fizetésére kötelezett,

*b)* [[5]](#footnote-5)

**4. §**

(1) Az adó alapja a telek m2-ben számított területe.

(2) Az adó mértéke 50 Ft/m2.

(3)[[6]](#footnote-6) Azon telek esetében, amelyen álló építmény után az adóalany építményadó fizetésére kötelezett, az adó mértéke 0 Ft/m2

**3. Magánszemélyek kommunális adója**

**5. §[[7]](#footnote-7)**

(1) Az adó mértéke:

*a)* [[8]](#footnote-8)belterületi lakásonként, építési telkenként 12.000-,Ft/év/ingatlan

*b)* [[9]](#footnote-9)Külterületi lakott lakásonként 6.000,-Ft/év/ingatlan

*c)* külterületi lakatlan lakásonként, építési telkenként: 0,-Ft/év/ingatlan

(2) A külterületi ingatlanok esetében az adómértéket a naptári év első napján fennálló állapot szerint kell megállapítani. A külterületi ingatlan lakatlanná válásáról,- az azt követő 15 napon belül- az adóalany köteles adóbevallást benyújtani.

**4. Idegenforgalmi adó**

**6. §[[10]](#footnote-10)**

(1) Az adó alapja a megkezdett vendégéjszakák száma.

(2) Az adó mértéke személyenként és vendégéjszakánként: 150 Ft .

**5. Helyi iparűzési adó**

**7. §[[11]](#footnote-11)[[12]](#footnote-12)**

Az adó mértéke: az adóalap 2 %-a.

**8. §[[13]](#footnote-13)[[14]](#footnote-14)**

**6. Záró rendelkezések**

**9. §[[15]](#footnote-15)**

(1) Ez a rendelet 2013. január 1-jén lép hatályba.

(2) Hatályát veszti az építményadóról szóló 46/2004.(XII.20.)MÖK rendelet, az építményadóról szóló 46/2004.(XII.20.)MÖK rendelet módosításáról szóló 52/2006.(XII.19.), 40/2007.(XII.18.), 3/2009.(II.24.), 38/2011.(XII.27.)MÖK rendelet.

(3) Hatályát veszti a telekadóról szóló 47/2004.(XII.20.)MÖK sz. rendelet, telekadóról szóló 47/2004.(XII.20.)MÖK sz. rendelet módosításáról szóló 50/2006.(XII.19.), 41/2007.(XII.18.), 39/2011.(XII.27.)önkormányzati rendelet.

(4) Hatályát veszti az idegenforgalmi adóról szóló 48/2004.(XII.20.) MÖK sz. rendelet, az idegenforgalmi adóról szóló 48/2004.(XII.20.) MÖK sz. rendelet módosításáról szóló 51/2006.(XII.19.), 3/2009.(II.24.), 7/2010.(II.23.), 40/2011.(XII.27.)önkormányzati rendelet.

(5) Hatályát veszti a helyi iparűzési adóról szóló 56/2005.(XII.23.) MÖK számú rendelet, a helyi iparűzési adóról szóló 56/2005.(XII.23.) MÖK számú rendelet módosításáról szóló 7/2006.(II.27.), 47/2006.(XII.19.), 38/2007.(XII.18.), 3/2009.(II.24.), 6/2010.(II.23.), 21/2010.(XI.30.), 27/2010.(XII.21.), 41/2011.(XII.27.) önkormányzati rendelet.

(6) Hatályát veszti a magánszemélyek kommunális adójáról szóló 57/2005.(XII.23.) MÖK sz. rendelet, a magánszemélyek kommunális adójáról szóló 57/2005.(XII.23.) MÖK sz. rendelet módosításáról szóló 42/2007.(XII.18.), 3/2009.(II.24.), 20/2010.(XI.30.), 45/2011.(XII.27.) önkormányzati rendelet.

|  |  |
| --- | --- |
| Siklósi Istvánpolgármester | Dr. Földesi Szabolcsjegyző |

*1. melléklet*

(A melléklet szövegét a(z) 1. melléklet\_helyi adó.pdf elnevezésű fájl tartalmazza.)

1. Módosította a 29/2015.(XII.01.) önkormányzati rendelet 1.§-a, hatályba lép 2016.01.01. nappal. [↑](#footnote-ref-1)
2. Hatályon kívül helyezte a 29/2017.(XI.28.) önkormányzati rendelet 2.§(2) bekezdése, 2018.01.01. nappal. [↑](#footnote-ref-2)
3. Módosította a 29/2015.(XII.01.) önkormányzati rendelet 2.§-a, hatályba lép 2016.01.01. nappal. [↑](#footnote-ref-3)
4. Hatályon kívül helyezte a 25/2020.(IX.29.) önkormányzati rendelet 1.§-a, 2020.09.30. nappal. [↑](#footnote-ref-4)
5. Hatályon kívül helyezte a 11/2013.(III.26.) önkormányzati rendelet 4.§(1) bekezdése, 2014.01.01. nappal. [↑](#footnote-ref-5)
6. Beiktatta a 11/2013.(III.26.) önkormányzati rendelet 1.§-a, hatályba lép 2014.01.01. nappal. [↑](#footnote-ref-6)
7. Módosította a 32/2014.(XI.11.) önkormányzati rendelet 1.§-a, hatályba lép 2015.01.01. nappal. [↑](#footnote-ref-7)
8. Az 5. § (1) bekezdés a) pontja a Mezőberény Város Önkormányzata Képviselő-testületének 31/2022. (XI. 28.) önkormányzati rendelete 1. §-ával megállapított szöveg. [↑](#footnote-ref-8)
9. Az 5. § (1) bekezdés b) pontja a Mezőberény Város Önkormányzata Képviselő-testületének 31/2022. (XI. 28.) önkormányzati rendelete 1. §-ával megállapított szöveg. [↑](#footnote-ref-9)
10. A módosítás előtti 6.§-t hatályon kívül helyezte, és egyúttal a számozást módosította a 32/2014.(XI.11.) önkormányzati rendelet 2.§-a, hatályba lép 2015.01.01. nappal. [↑](#footnote-ref-10)
11. Módosította a 35/2020.(XII.29.) önkormányzati rendelet 1.§-a, hatályba lép 2021.01.01. nappal. [↑](#footnote-ref-11)
12. A 7. § a Mezőberény Város Önkormányzata Képviselő-testületének 31/2022. (XI. 28.) önkormányzati rendelete 2. §-ával megállapított szöveg. [↑](#footnote-ref-12)
13. A módosítás előtti 6.§-t hatályon kívül helyezte, és egyúttal a számozást módosította a 32/2014.(XI.11.) önkormányzati rendelet 2.§-a, hatályba lép 2015.01.01. nappal. [↑](#footnote-ref-13)
14. A 8. §-t a Mezőberény Város Önkormányzata Képviselő-testületének 31/2022. (XI. 28.) önkormányzati rendelete 3. §-a hatályon kívül helyezte. [↑](#footnote-ref-14)
15. A módosítás előtti 6.§-t hatályon kívül helyezte, és egyúttal a számozást módosította a 32/2014.(XI.11.) önkormányzati rendelet 2.§-a, hatályba lép 2015.01.01. nappal. [↑](#footnote-ref-15)